ការប្រល័យពូជសាសន៍នេះត្រូវបានបញ្ឈប់ជាសារវន្តត្រឹមតែក្នុងឆ្នាំ១៩៧៩ប៉ុណ្ណោះ ដោយការលុកលុយនៃកងទ័ពរណសិរ្សសាមគ្គីសង្គ្រោះជាតិកម្ពុជា និងកងទ័ពប្រជាជនវៀតណាម បន្តបន្ទាប់មកដែលក្នុងនោះសាធារណរដ្ឋប្រជាមានិតកម្ពុជា (ស.ប.ក.) ក៏ត្រូវបានបង្កើតឡើង ។ ស.ប.ក.មានរដ្ឋាភិបាលនិយមសូវៀត ដែលបានចាប់ផ្ដើមបង្កើតឱ្យមានប្រទេសដែលហិនហោចទាំងស្រុងនេះឡើងវិញ ។ ដំណើរការនេះត្រូវរំខានយ៉ាងខ្លាំងដោយកងកម្លាំងខ្មែរក្រហមបរាជ័យ ដែលពួកគេបានប្រមូលជាក្រុមឡើងវិញតាមបណ្ដោយព្រំដែនថៃ និងទទួលបានរចនាសម្ព័ន្ធរដ្ឋកម្ពុជាប្រជាធិបតេយ្យនៅតំបន់ដែលពួកគេបានគ្រប់គ្រង ។ ស្ថានភាពនេះបានកាន់តែយ៉ាប់ឡើងដោយជាក់ស្ដែងទៅថាសាធារណរដ្ឋប្រជាមានិតចិន អ្នកគាំទ្រខ្លាំងបំផុតរបស់ខ្មែរក្រហម និងប្រទេសជាតិលោកខាងលិចភាគច្រើនបំផុតបានបន្តទទួលស្គាល់កម្ពុជាប្រជាធិបតេយ្យជារដ្ឋាភិបាលស្របច្បាប់នៃប្រទេសនេះ ។